Båten hadde dieselelektrisk fremdrift. Oppdykket leverte de to dieselgeneratorene strøm til en dobbeltanker elektromotor med aksling og 5-bladet propell, med samtidig lading av de tre delbatteriene. Batteriene kunne kobles i serie eller parallell via luft-styrte hovedbrytere. Neddykket var det kun batteridrift. På periskopdybde med utkjørt snorkelmast, ble dieselmotorene forsynt med luft. Eksosen fra motorene gikk ut i sjøen i akterkant av tårnet.